CELEX: 32013D0340
Language: et
Date: 2013-06-27 00:00:00
Title: 2013/340/EL: Komisjoni rakendusotsus, 27. juuni 2013 , millega muudetakse otsust 2008/855/EÜ seoses Horvaatias sigade klassikalise katku tõttu võetud loomatervishoiualaste tõrjemeetmetega (teatavaks tehtud numbri C(2013) 3932 all)  EMPs kohaldatav tekst

29.6.2013   
            
            
               ET
            
            
               Euroopa Liidu Teataja
            
            
               L 179/96
            
         KOMISJONI RAKENDUSOTSUS,
   27. juuni 2013,
   millega muudetakse otsust 2008/855/EÜ seoses Horvaatias sigade klassikalise katku tõttu võetud loomatervishoiualaste tõrjemeetmetega
   (teatavaks tehtud numbri C(2013) 3932 all)
   (EMPs kohaldatav tekst)
   (2013/340/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni 3. novembri 2008. aasta otsuses 2008/855/EÜ (loomatervishoiualaste tõrjemeetmete kohta seoses sigade klassikalise katkuga teatavates liikmesriikides) (3) on sätestatud teatavad tõrjemeetmed seoses sigade klassikalise katkuga liikmesriikides või nende piirkondades, mis on loetletud kõnealuse otsuse lisas. Sigade klassikalise katku epidemioloogiline olukord on liikmesriikides ja nende piirkondades erinev. Seepärast koosneb otsuse 2008/855/EÜ lisa kolmest osast, millest igaühes on loetletud liikmesriikide piirkonnad, mille suhtes kohaldatakse erinevaid tõrjemeetmeid vastavalt epidemioloogilisele olukorrale.
            
         
               (2)
            
            
               Vastavalt otsusele 2008/855/EÜ tagavad liikmesriigid, et nende territooriumilt lähetatakse teistesse liikmesriikidesse elussigu üksnes juhul, kui sead on pärit piirkondadest, mida ei ole loetletud kõnealuse otsuse lisas.
            
         
               (3)
            
            
               Otsuse 2008/855/EÜ lisa I osas on esitatud nende liikmesriikide ja piirkondade loetelu, kus sigade klassikalise katku epidemioloogiline olukord on kõige soodsam. Sellest tulenevalt on otsuses 2008/855/EÜ sätestatud, et lisa I osas loetletud piirkondades asuvatest majanditest pärit elussigade lähetamist kõnealuses osas loetletud piirkondades asuvatesse ja teisele liikmesriigile kuuluvatesse põllumajandusettevõtetesse või tapamajadesse, võivad lähteliikmesriigid lubada, kui on täidetud teatavad tingimused. Samuti võib teistesse liikmesriikidesse lähetada kõnealustes piirkondades asuvate majandite värsket sealiha ning kõnealuste sigade lihast koosnevaid või seda sisaldavaid lihavalmistisi ja -tooteid.
            
         
               (4)
            
            
               Horvaatias tuvastati kodusigadel viimane sigade klassikalise katku puhang 2008. aastal. Metssigadel on seropositiivseid juhtumeid tuvastatud siiski ka jahihooajal 2012–2013. Horvaatia võttis sigade klassikalise katku tõrjeks asjakohased meetmed vastavalt nõukogu 23. oktoobri 2001. aasta direktiivis 2001/89/EÜ (ühenduse meetmete kohta sigade klassikalise katku tõrjeks) (4) sätestatud meetmetele ning kõnealuse taudi likvideerimisprogramm on praegu väljatöötamisel.
            
         
               (5)
            
            
               Horvaatia ühineb Euroopa Liiduga eeldatavasti 1. juulil 2013. Arvestades Horvaatias sigade klassikalise katku epidemioloogilist olukorda, on asjakohane sätestada meetmed sigade klassikalise katku tõrjeks kõnealuse riigi territooriumil, et vältida haiguse levikut teistesse liidu piirkondadesse. Horvaatia pädeva asutuse esitatud teabe põhjal on asjakohane lisada Karlovaci, Sisak-Moslavina, Slavonski Brod-Posavina ja Vukovar-Srijemi maakonna territoorium otsuse 2008/855/EÜ lisa I osasse.
            
         
               (6)
            
            
               Seepärast tuleks otsust 2008/855/EÜ vastavalt muuta.
            
         
               (7)
            
            
               Käesolevat otsust tuleks kohaldada alates Horvaatia Euroopa Liiduga ühinemise kuupäevast.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/855/EÜ lisa I osasse lisatakse järgmine kanne:
   
      „Horvaatia
      
      Karlovaci, Sisak-Moslavina, Slavonski Brod-Posavina ja Vukovar-Srijemi maakonna territoorium.”
   
   Artikkel 2
   Käesolevat otsust kohaldatakse alates Horvaatia ühinemislepingu jõustumise kuupäevast.
   Artikkel 3
   Käesolev otsus on adresseeritud liikmesriikidele.
   
      Brüssel, 27. juuni 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 302, 13.11.2008, lk 19.
   
      (4)  EÜT L 316, 1.12.2001, lk 5.